Jahon chempionati kubogi Toshkentga keldi (video)

Avval xabar berganimizdek, bugun Toshkent shahrida futbol muxlislari uchun tarixiy kun, ya`ni futbol bo`yicha Jahon chempionati kubogi ilk bor yurtimizga olib kelindi.
Bugun tongda Islom Karimov nomidagi "Toshkent Xalqaro Aeroporti"da JCh Kubogini Milliy olimpiya qo`mitasi prezidenti va O`zbekiston futbol Assosiasiyasi 1-vise-prezidenti Umid Ahmadjonov boshchiligidagi delegasiya a`zolari kutib olishdi. 
Umid Ahmadjonov FIFA delegasiyasi va 1998 yilgi Jahon chempioni, fransiyalik Kristian Karambyo bilan uchrashishdi. 
Futbol bo`yicha jahon chempionati kubogini butun dunyo mamlakatlari bo`ylab olib yurilishi ilk marta 2006 yilda Germaniyada bo`lib o`tgan JChdan oldin bo`lib o`tgandi.
Bu safar JCh Kubogi 221 kun davomida 90ta shahar bo`ylab olib o`tiladi. JCh Kubogi mazkur turne doirasida jami 149 576 78 km masofani bosib o`tadi. Turne davomida butun dunyo bo`ylab jami 800 000 dan ortiqroq odamlar JCh kubogi bilan tanishish imkoniyatiga ega bo`lishadi.